Fyrsti þáttur Tinderlaugarinnar hefst á morgun , en þættirnir verða sýndir á samfélagsmiðlum og YouTube . Lína Birgitta Sigurðardóttir samfélagsmiðlastjarna er umsjónarmaður þáttanna , auk þess sem hún fær til sín gestastjórnendur , sem eru einnig velþekktir hjá notendum samfélagsmiðla . Lína Birgitta lofar að allt verði látið flakka í þáttunum . Þættirnir eru með netta tilvísun til Djúpu laugarinnar , sem margir muna eftir og líkt og í þeim verður einn spyrill og þrír keppendur sem keppa um að vinna stefnumót . Til að eiga möguleika á sigri verða þeir að svara spurningum um persónuleika sinn . Fyrsta stikla þáttanna er komin á samfélagsmiðla og er það Reynir Bergmann sem er spyrill . „ Hafiði verið með fleiri en tveimur í einu ? Nei ógeðslega strax byrjaður . Oj illa mikill pervert maður ! , “ spyr Reynir . „ Ég ætla að spyrja spurningu sem þú vilt vita en þorir ekki að spyrja , hvernig sex fíliði stelpur ? “